بعيد عن حب وحياة وبهجرك للدين ستحيا تعشق ما قلبك اهواه او ان الايام ستحلو ترى الدنيا شط نجا. دينك بحر من امال شق لجميل الاحلام. لا لا تحسب ان الدين. السلام عليكم ورحمة
الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على عبدك ونبيك وحبيبك محمد صلى الله عليه وسلم. اللهم صل على حبيب قلوبنا. اللهم صل على من علمنا
حب اللهم صل على من علمنا الامل. اللهم صل على على من علمنا ان نحبك يا ربنا. وعلى ان نحب خلقك. وعلى نتمنى الخير لكل خلقك انك ولي ذلك والقادر عليه. اما بعد اخوانا واحبابنا في الله وحشتونا في الله. يعني كل اخ من اخواننا وكل شاب من شبابنا
انا بقول لهم وحشتونا في الله. والواحد دلوقتي بيبص في كمرة سودة كده قدام عيني. ولكن ورا الكاميرا دي انا شايف قلوب كتير قوي. قلوب كتير يعني باذن الله سبحانه وتعالى قلوب طاهرة وقلوب عايزة تتطهر وقلوب عايزة توصل لربنا. وقلوب بتحب ربنا وقلوب بتخاف من ربنا وقلوب بترجو رحمة ربنا. وقلوب مقبلة
على ربنا سبحانه وتعالى ورا الكاميرا السودا اللي قدام عنيا داهية انا شايف ان هي بيني وبين قلوب كتير بتقول بنحبك يا رب عايزين نوصل لك يا رب بلغنا رمضان يا رب اعنا على عبادتك يا رب. افتح علينا في كل باب يرضيك عنا يا رب. اني احبكم في الله. ويعلم الله سبحانه وتعالى يا
يعني الواحد ممكن يستشعر في اللقاء ده اكتر حاجة الحب اللي بينا وبين بعض. صلة الحب صلة العاطفة اللي النبي عليه الصلاة والسلام علمنا ان دي اهم حاجة ازاي نوصل بالله وازاي نوصل بينا وبين بعض دول شريطين القطر؟ اللي بعد كده اي قطار لاي عمل لاي دعوة لاي شغل
عليهم ولكن شريطين القطر بتوعنا الصلة بالله مولانا سبحانه وتعالى. والصلة ببعض وحب بعض والتواصل مع بعض. وندخل في دم بعض باذن الله سبحانه وتعالى احلامنا واحدة واهدافنا واحدة والوقت يا اخواني في الله يعني احنا بنتحدس في توقيت في غاية الخطورة. شعبان غدا بازن الله سبحانه وتعالى
شعبان بكرة يا جماعة شعبان بكرة! يا نهار ابيض! شهر رفع الاعمال الى الله بكرة! الشهر اللي فيه ليلة النصف من شعبان بكرة! شهر اللي النبي عليه الصلاة والسلام قال يغفل عنه
كثير من الناس او يغفل عنه الناس بكرة. الشهر اللي فيه ليلة النصف من شعبان بكرة شهر القراء. شهر الزكاة القنطرة الى رمضان الشهر اللي الشيطان بيجنن فيه لانه لازم يوقع كل واحد فيه في حاجة. تدخله رمضان وهو مشغول في هم من الهموم. ربنا ينجينا من كيد الشيطان. ده بكرة
لأ يا جماعة ده مش بكرة. اومال ايه! ده بكرة اول يوم في شعبان انما انتم عارفين ان الليل قبل النهار احنا بدأنا في شعبان خلاص. احنا في ليلة واحد شعبان خلاص
شعبان بدأ من اول ما المغرب ادن يا جماعة. يعني بازن الله وبكرة كمان يوم الاتنين والاتنين صيام. وشعبان اللي النبي عليه الصلاة والسلام كان يصوم شعبان كله. كان فيصوم شعبان الا قليلا. يعني الموضوع كبير يا جماعة. يعني احنا داخلين الوقتي في مسابقة علو همة. علو الهمة في شعبان. علو الهمة
مين بقى اللي هيؤدي في شعبان اداء يرضي الله سبحانه وتعالى؟ اتنين عبيد جم مصر في يوم من الايام. واحد عبد اسمه كافور اسمه كافور. خدوا بالكم انا مش عايز اقول كافور
الاخشيدي واحد يقول الاخشيني ده كان في مصر دولة اسمها الدولة الاخشيدية. هو مين كافور ده؟ عبد من العبيد دي مصر وكان معها عبد زميله اسمه سودان والاتنين جايين مع
فالاتنين قاعدين يحلموا. الفقر والتعب والزل والبهدلة. فبيتمنوا فسودان قال اه اتمنى ان انا اشتغل عند طباخ. قال له قال له عشان اكل كل يوم عشان الاقي اكل النهاردة لحمة وبكرة فراخ. وبعد شوربة وبعده سمك مشوي وبعده. اتمنى ان انا اشتغل عند طباخ
بص له كده قال له انا اتمنى ان انا احكم البلد دي. فمرت سنين كافور الاخشيني بقى حاكم مصر والشام. وبقى التاني طباخ عند كافور الاخشيني فكافور نازل فوجد هذا الرجل يعني في المطبخ فقال هذه همتك وهذه همتي هي دي همتك وهي ديت وهي دي همتي
تساوت الهمتان مش هينفع الدنيا مش هتمشي لو تساوت الهمتان علو الهمة في شعبان يا جماعة عايزين نتكلم عن علو الهمة مش الراجل اللي كان بيطوف حوالين الكعبة ويقول اللهم ارزقني موتة مثل موتة ابي ايوب الانصاري. لأ مسل موتة مصعب بن عمير تحت راية احد؟ لأ. اومال مسل موتة من مسل موتة
فواحد بيقول له مين شبروما يا عم اللي انت قاعد تطوف وتقول يا رب اموت زي شبرمة. قال له شبرما وما ادراك ما شبرما. اكل حنية كل حتة اكلة ديك رومي كده لوحده ولا
حاجة ولا فرخة متكتفة وشرب مالية وقام شارب مية ساقعة كده ولا حاجة ثم نام في الشمس فمات. طلعت روحه في مكان وشرب واتبسط وعمل دماغ نام مات. هو ده شبرمة! دنو همة يا اخواني النعيم لا يدرك بالنعيم
والمؤمن اذا ارتاح غفل والمؤمن اذا ارتاح غفل يا اخواني اخواتي كل حاجة لها ابطال يا جماعة. غزوة بدر اول تلات ابطال مسكوا السيف في وجه قريش اللي نزل فيهم قول الله كان منهم علي ابن ابي طالب هذان خصمان اختصموا في ربهم فالذين كفروا قطعت لهم ثياب من نار اللي وجهوهم
اول تلاتة دخلوا مسكوا السيف في وجه قريش. نزل فيهم قرآن في سورة الحج. سورة احد اربعتاشر واحد سبته حوالين النبي عليه الصلاة والسلام. لما المشركين هجموا عليه وكثير من الصحابة ترك المعركة وكثير قتل اربعتاشر واحد. سبعة انصار قتلوا طلحة بن عبيد الله دافع. سعد بن ابي وقاص ابو بكر الصديق
ام عمارة النصيبة بنت كعب اربعتاشر واحد وقفوا حوالين النبي عليه الصلاة والسلام. كانوا ابطال احد. يوم موت النبي عليه الصلاة والسلام. ابو بكر الصديق كان كان البطل يوم وفاة النبي
النبي يوم غزوة مؤتة خالد ابن الوليد مسك تسع سيوف اتكسروا في ايده وهو واقف ما اتكسرش. وجعفر ابن ابي طالب خد بضعة وتسعين طعنة كلها في وجهه وفضل واقف واخد خمسة وتسعين طلقة رشاش وما وقعش. لحد ما خلاص الدم اللي في جسمه صفي فسقط قتيلا رضي الله عن كل
يا ابطال مين ابطال شعبان بقى؟ مين ابطال شعبان؟ مين ابطال زلك الشهر الخطير؟ اللي النبي عليه الصلاة والسلام قال ذاك شهر تغفل عنه الناس شعبان عايز علو همة يا جماعة. ليه شعبان عايز علو همة؟ عدو معايا بقى الوقتي في الموضوع الخطير اللي احنا بنتحدث فيه
المرة اللي فاتت اتكلمنا عن الصيام وقلنا عايزين نتكلم عن العمل العمل الصالح. احنا عندنا مواسم عمل صالح بفضل الله. احنا في اخطر فترة مواسم عبادة في السنة انا داخلين على شعبان يا جماعة اللي هترفع في اعمالنا ولكن انا اول حديس عايز اقوله في خطورة شعبان ووجوب علو الهمة بازن الله في العمل الصالح
في شعبان عشان الناس تشح زي مامنا بازن الله. واحد انما الاعمال بالخواتيم. انما اقوى اداة حصر في اللغة خواتيم حداشر شهر من اول واحد رمضان. لحد دلوقتي شغالين يا جماعة. بنحاول نعمل اعمال صالحة. ولكن مش هنيجي في الاخر ونهنج. مش هنيجي في الاخر
يبقى شعبان ده الشهر رقم اتناشر في السنة التكليفية اللي بترفع فيه اعمال السنة كلها. فيه اعمال بترفع كل يوم كل اتناشر ساعة. عرض اعمال كل في عصر وكل فجر فيه رفع اسبوعي كل اتنين وكل خميس يعني بكرة فيه رفع اسبوعي للاعمال. كل تلات تيام كل اتنين وسبعين ساعة وفيه رفع
لكل اعمال السنة. انت متخيل يعني ايه رفع كل اعمال السنة؟ رفع اعمال اتناشر شهر. اوعى تيجي في الاخر وتنام. الصحابة رضي الله عنهم كان همتهم تمام يا اخواني. البطولة مش ان انا انفجر واعمل عمل صالح كبير. وبعد كده ما كملش. البطولة مين اللي هيوصل للنهاية؟ لما جه عبد اسود للنبي عليه الصلاة والسلام
غزوة خيبر وقال له يا رسول الله انا رجل اسود اللون قبيح الوجه منته يعني الريح. فقير لا مال لي افان اسلمت ماذا لي؟ قال له الجنة اسلم الرجل ودخل وقاتل واستشهد. في حين ده ده في اخر ساعة لحق في حياته في اخر ساعة. كان مشرك. دخل اسلم ومات شهيد. في حين ان
كان خادم النبي عليه الصلاة والسلام في نفس الغزوة. صاحب النبي وخدم النبي عليه الصلاة والسلام وجاهد مع النبي عليه الصلاة والسلام. وهو راجع سهم طالع من واحد من الفلول بتاعة المعركة في خيبر جه في الخادم قتله. الصحابة قالوا الله اكبر هنيئا له الشهادة. هنيئا له الجنة. صاحب رسول الله
اه عليه الصلاة والسلام خدم رسول الله. عليه الصلاة والسلام جاهد مع رسول الله. عليه الصلاة والسلام. واستشهد ومات شهيدا. فاذا بالنبي عليه الصلاة والسلام قل كلا كلا ان الشملة التي اشتملها. حتة القماش اللي سرقها من الغنايم. اللي بياكلوا المال الحرام وعايشين عليه. وحياتهم حرام وهم مش فاهمين
يعني ايه مال حرام؟ ان الشملة التي اشتملها لتلتهب عليه في قبره نارا. يبقى عاش حياته ملتزم وجه في اخر ساعة عمل عمل صالح قلب الموازين والعبد الاسود عاش حياته مشرك وجه في النهاية ولكن عمل عمل صالح واسلم قلبت الموازين يبقى القضية لخواتينا
يا جماعة العبرة بالخواتيم. انما الاعمال بالخواتيم. الامام احمد رضي الله عنه وهو بيموت فاغشي عليه. قالوا خلاص بيحتضر. قعدوا يلقنوه الشهادة. لا اله الا الله لا اله الا الله موقف الاحتضار رهيب. الجمعة اللي فاتت بعد صلاة الجمعة. طلعنا على يعني المستشفى نزور المرضى مع اخواني ونلف على العنابر. كان في
واحدة امرأة بتحتضر لاحتضار منزر رهيب. وانت بتحاول يعني احد اخوانا يقول لها لا اله الا الله. مش قادرة تقول لا اله الا الله. لا اله الا الله. لا اله الا الله لم
ان تقولها سبحان الله العظيم! بيبقى موقف رهيب! فعايزين يلقنوه! بيقولوا له لا اله الا الله! فقال ليس بعد! ليس بعد! فزهلوا! الامام احمد امام اهل السنة فشوية تاني لا اله الا الله قال ليس بعد ليس بعد. فشوية افاق الحمد لله فبيقولوا له يا امام كنت كنا اذا لقناك
الشهادة تقول ليس بعد. قال ما كنت اسمع ما تقولون. ولكن الشيطان عرض لي زي الشيطان اتاه كده كانه رؤيا كانه فكان يقول لي افلت من يا احمد نجوت مني يا احمد وانا اقول له ليس بعد ليس بعد. لحد اخر لحظة. لحد اخر لحظة. العبرة بالخواتيم يا جماعة
مش العبرة ان انا اعبد حداشر شهر واجي انام في الشهر بتاع رفع الاعمال. يبقى الشهر ده المرحلة الاخيرة في السبق بتاع السنة اللي فاتت دي كلها لازم الشهر ده
نجتهد في اشد الاجتهاد. احد السلف دخلوا عليه وهو يموت فبكى قالوا له اتبكي خوفا من ذنوبك؟ قال ذنوبي اهون على الله من هذا. انما لا ابكي خوف الخاتمة. انا خايف ان انا افضل طول عمري باشا على الطريق. واجي في النهاية ما اعرفش اكمل. انا خايف على الاستمرار. انا خايف على
الاستمرار انا مش خايف من ذنب. انتم متخيلين الفكر يا جماعة! فكر المواصلة عشان كده الصحابة رضوان الله عليهم كان اهم حاجة عندهم الاستمرار. ابو ايوب الانصاري لما كان عنده فوق التسعين سنة وبيجاهد وماشي في السفينة بفتح بلاد الترك. فقال لاخوانه اذا انا مت فلا تدفنوني. حتى اذا وصلنا
الجهاد فادفنوني حتى اذا لقيت ربي قلت له يا رب جاهدت فيك حيا وجاهدت فيك ميتا. قال لهم سيبوا جسدي بعد ما اموت معكم شوية ما تدفنونيش على طول في اول جزيرة تقابلوها. عشان ابقى مشيت معكم حتى وانا ميت. عشان ابقى جاهدت حتى وانا ميت. كان عندهم حرص ان
حتى النهاية زي عكرمة بن ابي جهل وهو بيموت وجابوا له ميه وسمع اخوه عطشان قال لهم اسقوا اخي ومات وهو عطشان قضية ان انا للنهائية. يبقى انما الاعمال بالخواتيم. القضية يا اخواني ويا اخواتي انا بشوف كثير مننا همه انه يعمل حاجة كبيرة
انه يصلي مسلا اربع ساعات قيام ليل او تلات ساعات او ساعتين. بعد كده تلاقيه شهر ما بيعملش حاجة. لا غلط. صلي نص ساعة مستمرة. صم اتنين كل اتنين من اسبوع بس
اعمل اقرا يعني والله يا اخواني انا في ندوات الجامعة الاخرانية كان ممكن اوزع مصاحف اقول لهم مين يقرا صفحة ياخد المصحف ده يقرأ صفحة بس كل يوم. بس يعاهد ربنا انها كل يوم صفحة بس يستمر البطولة في الاستمرار. البطولة مش ان انا اعمل عمل صالح يبقى حريقة
احرق كل حاجة تانية في حياتي جنبه. البطولة ان انا استمر انها عشان كده شعبان مين اللي هيواصل للنهاية بقى؟ مين اللي هيواصل حتى رفع الاعمال الى الله شعبان عاوز علو همة مين ابطال شعبان اللي هيستمروا للنهاية؟ اللي هيشتغلوا في شعبان زي ما اشتغلوا في رمضان اللي فات زي ما بدأوا بسخونية في رمضان في بداية
السنة التكليفية يختموا بسخونية في شعبان في نهاية السنة التكليفية. شعبان عايز علو همة. النبي عليه الصلاة والسلام قال ذاك شهر ذاك حاجة فوق يغفل عنه الناس بين رجب ورمضان ترفع فيه الاعمال الى الله. كلمة الى الله دي ما بتهزش قلبك؟ ما بتخليكيش تتكسفي
الى الله. انا صحيفتي. انا. صحيفتي هترفع الى الله. بكل التقصير اللي فيها. واخجلاء. اودي وشي فين؟ احط وشي فين ؟ واخا جلال من التقصير الرهيب اللي فيها صحيفة عندها فقر حسنات. وخجلاء من كل باب عمل صالح اتفتح لي طول السنة. وانا
نمت وكسلت عنه. يا خجلاه. مين الغفلة اللي فيها ده معزمها لا صالحات ولا سيئات. ده معزمها غفلة. وخجلاه. من الايمان التي لم افعلها طيلة السنة بضعوا سبعين شعبة. انا طول السنة منهم ستين شعبة ولا حاجة ما عملتش فيهم اي حاجة. وخجلاه من
قلة صلة الرحم فيها. من قلة قيام الليل فيها. تلتمية خمسة وستين يوم قمت منهم كم ليلة؟ تلتمية خمسة وستين يوم صمت منهم كم يوم تلتمية خمسة وستين جلسة ضحى قعدت فيهم كم جلسة؟ تلتمية خمسة وستين. تلتمية خمسة وستين يوم في خمس فرائض ادركت تكبيرة
الاحرام في كم فريضة تلتمية خمسة وستين يوم حالف غض البصر فيهم كان ايه؟ حالف الغيبة والنميمة كان ايه؟ حالي في العبادة حالف الدعوة الى الله تلتمية خمسة وستين يوم اتكلمت فيهم عن ربنا كم مرة وخجلا ترفع فيه الاعمال الى الله هيرفع ايه عن
هنا يا جماعة هيرفع ايه عننا الى الله الى الله؟ الحياء من التقصير وفقر الحسنات وفرص الطاعات اللي ضيعناها الزنوب الكتيرة اللي فيها واخجلاها يا جماعة ترفع فيه الاعمال الى الله. الحياء والرجاء لما ترفع اليك يا رب
طب فيه اعمال صالحة؟ طب الاعمال الصالحة دي هتفتح علي بسببها ايه يا رب؟ مش ربنا شكور. لما ترفع اليه صحيفة مليانة اعمال صالحة. يا بختك يا عم ابشر ابشري. ابشروا يا من اجتهدتم في العبادة والصيام والقيام طيلة العام. ابشروا يا من اجتهدتم فاذا رفعت الاعمال
في شعبان فالجوائز ستتنزل من اول رمضان. ابشروا يا من اجتهدتم طيلة العام. بقبول الله وبفتح الله وبشكر هذه الاعمال ويبدأ تنزل الاعمال بعد رفع الاعمال. وتلاقي رمضان غير اي رمضان. وتلاقي السنة الجاية غير اي سنة. ليه؟ لان ربنا شكر لك
خدك السنة اللي فاتت يبقى بين الحياء والرجاء رفع الاعمال بين الحياء والرجاء. رفع الاعمال والتنافس يا اخواني ترفع فيه الاعمال الى الله. مليار صحيفة ترفع الى الله شيل غير المكلفين في الامة مليار وخمسميت مليون او ستميت مليون. شل غير المكلفين قل مليار صحيفة مكلفة هترفع الى الله. انت فين بقى في المليار دي
صحيفتك ترتيبها كم في المليار ده ؟ علو الهمة في التنافس يا اللي عندكم علو همة. يا اللي عايزين طب انت جاي تقول لنا الكلام دلوقتي ؟ الكلام ده كان يتقال من اول
طول السنة. انتم جايين تقولوا لنا في اخر شهر يا جماعة انما الاعمال بالخواتيم. خلوا اخر شهر واجمل شهر. خلوا اخر شهر ده كله توبة يجبر نقص الذنوب كثرة الذنوب في الصحيفة. خلوا اخر الشهر ده تعويض للاعمال الصالحة اللي راحت. خلوا اخر شهر ده فيه فكر وتخطيط ومواصلة واستمرار
والله يا اخواني رفع الاعمال الى الله في شعبان ترفع فيه في اول شعبان ولا نص شعبان ولا اخر شعبان ما حدش يعرف. زي ليلة القدر كده ليلة عشان ما حدش يعرف زي ساعة الاجابة يوم الجمعة. امتى ما حدش يعرف. ليه؟ اجتهد بقى. عشان كده النبي عليه الصلاة والسلام كان يصوم شعبان كله. ليه؟ احب ان يرفع عملي
وانا صائم وانا صائم يبقى من بكرة نبدأ نجتهد في الصيام ان شاء الله. ممكن ترفع الاعمال في اي يوم من شعبان. النبي عليه الصلاة والسلام كان يجتهد في في شعبان عشان ما فيش يوم ترفع فيه الاعمال الا ويكون فيه صائما عليه الصلاة والسلام. ترفع فيه الاعمال. يعني ايه ايه؟ ما الاعمال
مصالحة وسيئة هيترفع كل نزرة حرام. يا ربي هيترفع كل غيبة كل نميمة. هيترفع كل معصية سر. كل بصة على موقع وحش. كل سماع لاغنية حرام. كل جنيه حرام. كل كل ده يترفع وهيترفع كل ليلة قيام. وهيترفع كل
الضحى وهيترفع كل صلاة فريضة وهيترفع كل صلاة ضيعتها. وهيترفع كل ذنب تبت منه ورجعت فيه. وهيترفع كل هيترفع كل حاجة كل حاجة هترفع الى الله وكل ذكر وكل شكر وكل كل ده هيرفع الى الله. يا اخواني قال تعالى
فمن يعمل مثقال ذرة مثقال ذرة لما السيدة عائشة جاء لها سائلة ما كانش عندها في بيتها غير عنباية عنباية. ادتها العناباية فاللي عندها قالوا لها تتصدقين بعنبة؟ قالت كم في العنبة من مثاقيل ذر
فمن يعمل مثقال ذرة خيرا يراه. هيشوفه في الدنيا وفي القبر وعلى الميزان وفي الجنة. ومن يعمل مثقال ذرة شرا يرى في الدنيا ويوم الا ان يتوب. يبقى انا عايز اسألك الوقت صحيفتك اللي هترفع الى الله دي. فيها كم
مثقال ذرة خير. وكم مثقال ذرة شر كام يا ربي ده اطنان هنا واطنان هنا يا جماعة. يبقى احنا الوقتي عايزين نتدارك. يبقى شعبان ده مش شهر لعب شعبان ده مش شهر ان الدنيا مستمرة. شعبان ده عامل زي شهر سبعة كده في السنة المالية في الحكومة. ده شهر تقفيل الميزانية والموازنة وده قصص. ده الموزفين بتوع المحافزة
وفي كل محافظة ما بيناموش يقول لك ده احنا بنعمل الموازنة وفي عجز في الموازنة شعبان ده اوعى الصحيفة تطلع وفيه عجز في الموازنة والعجز في الموازنة مش ان السيئات اكتر
الحسنات اوعى ده لو سيئات اكتر من الحسنات تبقى كارسة. ده هو كل ده انت من يوم ما بلغت لحد ما هتموت هم تلاتين اربعين صحيفة اللي بيترفعوا. ما هو الصحيفة
الله! يعني انت لو صحيفة طلعت السنة اللي فاتت كان السيئات قد الحسنات ولا الحسنات اكتر ولا السيئات اكتر يا ربي ما هو يا جماعة هو اللي هتدخل به على الميزان واللي هتدخل به العرض على الله! هو مجموع مجموعة تلاتين اربعين صحيفة دول! يبقى ازا لابد من
التعامل مع السيئات. طب اعمل ايه مع كل السيئات دي ؟ سهلة جدا. سهلة. قال رسول الله صلى الله عليه وسلم طوبى. طوبة دي شجرة من اشجار الجنة العالية. شجار
فردوس طوبى لمن وجد في صحيفته استغفار كثير. يا ربي الحق بقى الشهر ده كتر من الاستغفار. كل يوم بعد الفجر بعد كل صلاة شوية استغفار طول ما انت ماشي في الشارع كتر املأ بقى. التوبة سهلة. كل يومين تلاتة كده وضوء وركعتين توبة وندم على كل ما فات. كل ما فات يمحى. بس بندم حقيقي
صادق. شف اكبر زنب عملته. اخوف زنب عملته السنة اللي فاتت ايه؟ ركزي كده. ايه اكتر زنب انت خايفة منه؟ انه يرفع الى الله احسن عقوبته تنزل في رمضان تبقى مصيبة
عشان عقوبة الزنب دي تتنزل عليك ليلة القدر تبقى كارسة. احسن عقوبة الذنب دي تتنزل عليك في اول رمضان. تلاقيها قافلة من الاول. ان شاء الله ما يحصلش كده ابدا. ولكن
فوق بقى لانك ما تعرفش العقوبة هتنزل امتى وهتنزل في ايه؟ يبقى اذا لازم نشوف اكتر معصية يعني انا اكتر معصية عملتها ايه السنة اللي فاتت؟ لازم اقف وافتكر اكتر حاجة انا خايف منها السنة اللي فاتت زعلت حد من اخواني؟ تجاهلت حد من اخواني؟ اتكبرت على حد اغتبت حد
معصية السر داومت عليها طول السنة. عملت ايه ؟ وقعت في كبيرة. عملت ايه ؟ ايه الحاجة؟ اقع في الوقت وشف اكتر حاجة خايف منها واقف معها وتب الى الله
غير التوبة العامة من الذنوب. طيب الوقتي انا عندي دي صحيفة من تلاتين اربعين صحيفة يرفعوا الى الله الصحيفة دي هتتقفل مش هتتفتح غير يوم القيامة يبقى الحق قبل ما تتقفل. يا اخواني الموزف في الحكومة لما بياخد جزا الجيزة بيتحط في الملف بتاعه. بيعمل ايه؟ الجيزة اجيب خصم
يقول لك ما يهمنيش الخصم. امال ايه يجري بسرعة ويروح شئون قانونية ويروح ليه عايز ايه؟ شلوا لي الجزم الملف بتاعي. طب آآ الخصم خدته مش مشكلة يا عم اخصموا مني
ده يدفع فلوس وتشيلوا لي الجزم الملف بتاعي. ليه ؟ لان هاجي اترقى في يوم من الايام يقولوا لي ده انت في ملف الجيزة ما ينفعش. هاجي ييجي منحة في يوم من الايام يقولوا لي انت في ملف الجيزة ما ينفعش
فالجيزة اللي في ملفي ده هيعمل لي مشاكل مش الوقتي بس بعدين. في يوم من الايام هيعمل لي مشكلة. اهو بالزبط كده. الجزاءات اللي عليك في الملف بتاعك السنة دي
ادي اوعى تطلع وهي موجودة. الحمد لله ان ربنا هو ربنا الكريم. الحمد لله ان ربنا ربنا الرحمن الرحيم مش هتتعب. ملفات كلها ممكن تتشال وتتفرمط ولكن بتوبة صادقة يبقى شعبان شهر توبة. شعبان شهر توبة نصوح. يا رب تب علينا في شعبان يا رب. يا رب تب علينا قبل ان ترفع الاعمال
اليك يا رب شعبان شهر توبة نصوح يا اخواني. طيب الحاجة التانية ما هو بترفع السيئات وبترفع الحسنات بترفع الحسنات ماذا لو قبل منك خطوة بس مشيتها للجامع. ابن عمر بيقول لو اني اعلم اني قبل مني حسنة واحدة
لما احببت ان ابقى معكم في الدنيا يبقى القبول يا اخواني. القبول يا جماعة ماذا لو قبل ليلة قيام يا ربي ماذا لو قبل يوم من رمضان اللي فات. ماذا لو قبل زكاة الفطر بتاعة العيد الصغير اللي فات
ماذا لو قبل العمرة اللي انت عملتها السنة دي؟ ماذا لو قبل تسبيحة واحدة سبحتيها؟ ماذا لو قبل درس واحد حضرته او حضرتيه؟ ماذا لو قبل هذه الحسنات يا جماعة. يبقى هم القبول النهاردة يعني واحد من احب يعني يعني من احب الدعاء الى قلبي
يعني كنا بنتكلم مع بعض في التليفون. فبيقول لي انا شفت رؤيا يعني سبحان الله حد بيكلمني بيقول لي انت اتكلمت عن ربنا كتير. اتكلمت عن ربنا كتير احتسبت كلامك عن ربنا ده يوم لقاء الله
هو بيقول لي انا فكرت ازا كان ده السؤال على الحسنات. اومال السؤال على السيئات ازا كان ده السؤال على ارجى عمل عملته في حياتي اني اتكلمت عن مولاي. اني اثنيت على مولاي في كل ملأ رحت فيه
اومال! الله! ازا كان احنا ممكن نغفل في ارجى عمل عملناه. هنقابل ربنا بايه ؟ هنقابل ربنا بايه ؟ قضية القبول يا جماعة القضية مش قضية انا خلاص انا اديت الدرس يا سلام! ونية حضرتك كانت ايه؟ ونيتك ايه وانت بتسمع الدرس الوقتي؟ ونيتك ايه؟ وانت بتتصدقي على الفقيرة اللي جت لك
قدام صاحباتك وانت خارجة امبارح من الامتحان. ونيتك ايه ؟ وانت بتتكلم على الفيسبوك ولقيت واحد بيعمل معصية وقعدت تكلمه وتنازره انت تصلي نفسه ولا عشان ربنا يعبد ولا غيرة على حرمات الله ولا غضب ان هو خالفك ولا يا جماعة القضية ان يتقبل الله. ربنا يتقبل منه وانا
في العربية فبفتح كتاب دعاء كده قلت لواحد نفسه يرفع ايده ويقول يا رب. فاول دعوة فيه ربنا تقبل منا انك انت السميع العليم جركن مية باردة نزل على راسي هو انا جاي ليه؟ هو انا مسافر من المنصورة وجاي القاهرة ومدينة الانتاج الاعلامي ليه؟ انا جاي. الله! يا جماعة المخلص ده الاخلاص بتاعه نور من
كله حياته هو مش محتاج ان هو يقعد يايه يتذكر النية الاخلاص ده نور بينور لك حياتك. احنا احنا فكرنا في القبول يا جماعة فكرنا ان ان تقبل ان تقبل حسناتنا. يبقى ازا اتسل الله القبول. طب والنقطة التانية في الحسنات اللي هترفع دي نقطة خطيرة جدا بقى. وسؤال في غاية
الخطورة ولازم نقف معه. الوقت اهو. لان سؤال من اخطر ما يكون. يعني انا باعتبر ان احنا هنا بنأصل حاجات في غاية الخطورة في العمل الصالح في شعبان. انما الاعمال بالخواتيم
دي نقطة خطيرة جدا شعبان ده خاتمة لازم يا جماعة يكون همنا ليس الانفجار وانما الاستمرار. الاخ اللي عايز يقوم مصلي الف ركعة في يوم يا ابني. طب وبعد كده هتعمل ايه؟ هي القضية
ما تفهمش انك صليت النهاردة الف ركعة. لما باوزع الوقت مصاحف مسلا في نهاية الدرس الاسبوعي. ما عدتش باقول مين يختم المصحف ده في اسبوع الا نادرا. انا باقول مين يقرأ كل
جزء كل يوم جزء. مين يقرأ كل يوم ربع اوصاف عليه؟ انا عايز اللي قدامي يستمر. يبقى مسألة الخواتيم دي خطيرة. ان يشغلك اما الاستمرار حتى الممات. ان يشغلك هم الثبات حتى الممات. ان يشغلك هم الاستمرار لحد ما السنة تخلص وترفع اعمال سنة ونبدأ اللي بعدها. من المفاهيم الخطيرة
هنا بقى برضه اللي هي مسألة آآ آآ مسألة ايه ارجى عمل هيرفع لك في الصحيفة دي نقطة خطيرة جدا ايه ارجى عمل هيرفع لك في الصحيفة؟ يعني ايه ارجى عمل؟ ارجى عمل الوقتي يعني واحد بيقولوا له انت امنت مستقبل اولادك بايه؟ يقول لهم
انا سبت لهم خمسين الف جنيه في البنك ده تأمين مستقبل! انا عندي عربية موديل الفين وعشرة عيد شكله عليها لو انت يعني حصل لك حاجة! يعني ومين اللي هياخدها! قال لهم انا
جبت لهم ارض بعشرة مليون جنيه. قالوا له بس ايه دي تأمين المستقبل بقى ؟ ان ارض تكفي انهم يتجوزوا ويعملوا يبقى له تأمين مستقبل. ده فكر عيال الدنيا طبعا انما عندنا والباقيات الصالحات
خير عند ربك ثوابا وخير انا لا. ده تأمين المستقبل الحقيقي. الحقيقي وكان ابوهما صالحا. ابن عباس قال لك ده كان الجد السابع. وحسناته وقفت لاحفاد احفاد احفاد احفاد احفاده. يعني ده تأمين المستقبل الحقيقي. ولكن مع الاخذ بالاسباب طبعا بلا بلا مراء وبلا جدال. اه
لكن انا بتكلم هنا ان ايه تأمينك لمستقبلك في الاخرة؟ ايه ارجى عمل هتقابل به ربنا؟ يعني ايه ارجى عمل؟ يعني ارجى عمل قصدك ايه؟ ما انا بعمل اعمال صالحة
ما انا باصلي وباصوم يا عم ما هو الناس كلها بتصلي وبتصوم. انت مركز في ايه؟ يعني ايه مركز في ايه؟ يعني انا راجل معي فلوس ودخلت البورصة باشوف انجح شركة واحط تمانين في المية من
بتاعتي والباقي ساهمين ساهمين ساهمين. ايه الشركة بقى اللي انت حاطط فيها تمانين في المية من اسهمك؟ يعني ايه؟ يعني ايه ارجى عمل لما الصحيفة دي ترفع الى الله تقول يا رب العمل ده لما يرفع عليك انت هتنزل عليها ان شاء الله فتح بسببه في الدنيا قبل الاخرة. هو ممكن عمل واحد
تفرق معي ياما اعمال فرقت مع صاحبها. حديث فيؤتى من عند رأسه حديس القبر وعذاب القبر. لما تيجي ملايكة العذاب على واحد من عند راسه وعشان تعذبه فتقول الصلاة. تقوم الصلاة لتدافع عنه. وتقول ما قبلي مدخل
الصلاة فيؤتى من عن يمينه. ملايكة العذاب تيجي تعذبهم عن يمينه. فيقول الصيام ما قبلي مدخل. الصلاة والصوم نجوه من عذاب القبر. دول عملين النجوم من عذاب القبر. زي بالزبط كده على الصراط الرحم تنتظر العبد على الصراط يعني ايه؟ يعني زنوبه تيجي توقعه ييجي لسان لهب من جهنم ياخده
وقعوا الراحم تدفع عنه النار. الرحم تعدله وتقومه وتكمله. يعني صلة الرحم نجته من من عذاب النار. من الوقوع في النار على الصراط. المرأة اللي وده عمل واحد عمل واحد. ايه ارجى عمل
ايه ارجى عمل انت عملته تقابل به ربنا؟ ايه ارجى عمل هيرفع لك في الصحيفة؟ يعني اكتر عمل السنة دي ربنا فتح لك فيه ايه؟ السنة دي مسلا جلسة الضحى اتفتح لك فيها قوي
السنة دي القيام اتفتح لك فيه. السنة دي الدعاء اتفتح لك فيه السنة دي الدعوة الى الله اتفتح لك فيه. السنة دي صلة الرحم اتفتح لك فيه. السنة دي الصيام اتفتح لك فيه. السنة دي الصدقة ايه ارجى عمل؟ ما فيش انا مش مركز. ده انا كنت بعمل وخلاص
بتعمل وخلاص ازاي ؟ ما فيش الكلام ده. امال ربنا سمى بكل باب من ابواب الجنة باسم عمل صالح غير التاني ليه ؟ ده باب صدقة، ده باب صوم عشان كل واحد يركز يا جماعة
عشان نركز يبقى الشهر ده ركز في عمل صالح بقى. يبقى الشهر ده ركز. المرأة داخلة مع النبي عليه الصلاة والسلام الجنة في الفردوس الاعلى. يقول لها من انت؟ ايه اللي خلاكي
حق المقام الرهيب ده قالت له انا امرأة قعدت على عيال لي. تربية الاطفال اليتامى بتوعها تربية صالحة دخلتها الجنة مع الفردوس الاعلى مع النبي عليه الصلاة والسلام الواحد عمل واحد يبقى ازا احنا عايزين نعمل اعمال صالحة كتير ان شاء الله بازن الله. ونجتهد في كل حاجة. ولكن يبقى فيه عمل تخصص
شوفي بقى ايه العمل اللي انت هتتخصصي فيه شف ويبقى يا جماعة شعبان ده آآ يعني انا باحس ان شعبان جاية من ايه عارفة شعب الايمان التشعب التشعب يعني شعبان اهل الدنيا يقول لك انا بتتشعب فيه القبر
وكان وكذا. الرئيس شعبان ده اللي بيتشعب فيه العمل الصالح بقى. شهر شعب الايمان بقى. الشهر اللي بيتكامل فيه دينك بقى. الشهر اللي بنكمل فيه دينا بقى فانت دلوقتي النبي عليه الصلاة والسلام بيقول اللهم اني اسألك حبك وحب من يحبك وحبه ها
الائمة كثير منهم يقول لك وحب كل عمل يقربنا الى حبك. لأ النبي ما قالش حبك كل عمل. اومال النبي قال ايه؟ الحب عمل عمل واحد يقربني الى حبك. النبي علمنا ان نتخصص في العمل الصالح. ركز استقيم ولن تحصوا. ما حدش هيجيب كل الاعمال الصالحة. طب نعمل ايه يا رسول الله
الله عليه الصلاة والسلام علمنا زي ما ربنا قال لنا كده. يا ليتني اتخذت مع الرسول ايه؟ سبيلا. هو طريق واحد كان يخليكي مع في الجنة. طريق واحد بس تتخصص فيه صحيه خليك مع النبي في الجنة. يعني عشان نبقى مع النبي في الجنة مش محتاجين نخلص كتاب شعب الايمان. انما محتاجين
ان يبقى فيه عمل احسننا فيه احسان عظيم وفي الباقي بقى ما قصرناش. وفي الباقي برضه شوية هنا وشوية هنا شوية هنا ولكن في عمل ركزنا فيه عشان كده يا اخواني في الله
موضوع التركيز بيبهرني حديس التلاتة والصخرة لما الاولاني قال يا رب امي وابويا ما كنتش اعشي قبلهم لا خدم ولا عيال. يا رب مرة ابي طلب الشجر والراعي رجعت متأخر قوي لقيتهم ناموا وفضلت واقف باللبن على راسهم. اولادي قاعدين يعيطوا من الجوع ويشدوا في رجلي
وانا مش راضي لا اصحي امي وابويا. ولا ادي لعيالي لحد ما امي وابويا صاحي لوحدهم بالنهار شربتهم وطول الليل فضلت واقف على رجلي ورا رضيت انام ولا رضيت اللبن يمسكوا حد من الخدم اللي عندي ولا رضيت اسقي عيالي لحد امي وابويا ما يصحوش يشربوا. طب هو عمل كده ليه
ما هو انت لازم تسأل نفسك عمل كده لانه كان العمل ده هو ارجى عمل بيعمله في حياته فالعمل ده هو مستعد انه يموت عشانه. العمل ده بالنسبة له حياة وموت. يعني لو الموقف ده كان حصل معه في عمل صالح تاني كان ممكن تهاون شوية. او تنازل. انما هو كان مركز
في بر الوالدين من اكتر عبادة بيتقرب بها الى الله ومنشن ان دي نجاته في الدنيا وفي الاخرة وهي اللي نجى من المهلكة بتاعة سقوط الصخرة وغلق باب الغرب سببها
كان مركز ان بر الوالدين ده العمل بتاعه. مركز فيه. عشان كده لما توسل الى الله توسل بارجى عمل عمله. ما هي قضية انه لن ينجيكم من ما انتم فيه الى الله فتوجهوا الى الله بصالح اعمالكم. اشمعنى كل واحد عمل توسل بعمل واحد؟ ارجى عمل
يبقى ساعة ما تقعي في زنقة هتقول يا رب انا في يوم من الايام عملت كزا. عملت ايه؟ ارجى عمل. العمل اللي لما تقع في زنقة تقول يا رب انا عملت ده عشانك ابتغاء وجهك
فرج عني ربنا يفرج عنك. العمل اللي ينجيك من عذاب القبر. العمل اللي يدخلك الجنة ايه ارجى عمل؟ لازم تركزي لازم نتخصص يا جماعة. يبقى اذا قضية ترفع فيه الاعمال الى الله. الى الله علمتنا التنافس مليار صحيفة هتروحي فين؟ ما تقوليش طب وانا اعمل ايه؟ لا
يا جماعة المنافسة سهلة والله العزيم. اصل الغافلين كتير اوي يغفل عنه الناس زي ما النبي عليه الصلاة والسلام قال الغافلين كتير جدا. يعني سبحان الله العظيم انا ما بفكرش اقرب من الملتزم في
الكعبة اللي ما بين باب الكعبة وما بين الحجر الاسود الحتة اللي ايه تضع يعني صدرك عليها كده وصدرك عليها وتدعي ربنا سبحانه وتعالى. ما تفكرش قرب ليه؟ ابص من بعيد كده يا نهار
ابيض يا عم ده الناس بتقتتل عليه. اخر عمرة وانا بطوف كده في وقت الضهر كده كانت تقريبا طواف الوداع او يمكن الليلة اللي قبلها لا اذكر بالزبط يعني. كانت تقريبا طواف بالنهار
فبابص كده الدنيا زحمة قلت يا عم طب ما تدخل. قعدت ادخل لقيت معزم اللي واقفين انت عارف ايه كتير بيتفرجوا وكتير واقفين مش عارف بيعملوا ايه وكتير متابعين. دخلت دخلت دخلت لقيت نفسي تاني واحد. الاولاني مشي لقيت نفسي قدام الملتزم. قلت سبحان الله العظيم احنا
نتهيب التنافس في اعمال صالحة. واحيانا لما بتيجي تتنافس فيها بتلاقيها سهلة جدا. بتيسير ربنا وحده اللهم لا سهل الا ما جعلته سهلا. ولكن يا جماعة ان احنا نتعلم التنافس ترفع فيه الاعمال هترفع الصالحات والسيئات. السيئات هتتعامل معها ازاي؟ الحق صلح بقى قبل ما الصحيفة دي تتقفل بالجزاءات
اللي فيها بالخصومات اللي فيها. الحق صلح قبل ما الذنوب اللي في الصحيفة دي تنزل عقوبتها حتى في رمضان نفسه. حتى في العبادة ممكن تنزل ليلة سبعة وعشرين. الحق صلح صلح والتصليح سهل جدا هي توبة وكسرة استغفار. وتشوف اكتر زنب واخوف زنب عملته ايه؟ تتوب الى الله منه
طب والاعمال الصالحة لا ترفع عرفت منين انها تقبل. طب اعمل ايه؟ قل يا رب تقبل مني ابدأ بقى احتسب على الله. ابدأ بقى عامل ربنا معاملة صح بقى. ابدأ بقى نور قلبك شوية وانت بتعمل العمل الصالح وتجدد اخلاصك. ونيتك طب ايه ارجى عمل هيرفع
في الصحيفة يعني ايه ارجى عمل؟ يعني اخطر عمل؟ انا ظني كده يا رب اما يرفع ايديك في الصحيفة النهاردة ان شاء الله الشهر اللي شهر شعبان ده يا رب. انا زن انك هتفتح
علي في رمضان بسببه. وانك هترزقني ليلة القدر بسببه. وانك هتنجيني في الاخرة بسببه. وانك هتدخلني الجنة بسببه. وانك هتكرمني في رزقي وتفرج كرباتي بسببه. وانك هتشفيني سببه وانك انت ارجى عمل ده كلمة كبيرة اوي. لما النبي سأل سيدنا بلال قال له ما ارجى عمل عملته في الاسلام؟ لما سمع آآ يعني دف بلال بين
زي النبي عليه الصلاة والسلام في الجنة قال له ما قالوش انت بتعمل ايه ؟ قال له ايه اكتر حاجة انت ركزت عليها اصل انت معي في الجنة في الفردوس الاعلى. دي الرؤيا اللي النبي عليه الصلاة والسلام شفى. ايه بقى
قال له وصلك يا بلال؟ اللي مش مركز ما بيوصلش يا جماعة للمقامات دي الا ان شاء الله. اللي بيوصل للمقامات دي اللي مركز. فالنبي عرف ان بلال مركز. فقال له اكتر حاجة انت مركز فيها
يا بلال. قال له ان انا رسول الله كل ما اتوضأ اصلي ما شاء الله لي. لازم سنة الوضوء. لازم اصلي كل ما اتوضأ ليل او نهار اصلي ركعتين اصلي له
لازم بصلي بعد كل وضوء. عمل عظيم مين اللي يقدر يعمله؟ يعني الواحد ممكن يتخيل مسلا فيه ناس بتحافز على الوضوء. اربعة وعشرين ساعة لا يمكن يحدث الا انما لا يمكن يتوضأ الا لما يصلي
آآ عمل كبير فعلا. يعني عمل عايز قلب طاهر موصول بالله ليلا ونهارا. وواحد نشيط في عبادة ربنا ترفع فيه الاعمال الى الله. يبقى الكلمة ديت كلمة خطيرة نركز في الصيام اوي في شعبان عشان لعل يرفع عملنا واحنا صايمين. نركز طوبى لمن وجد في
صحفات استغفار كثير عشان نملى الصحيفة بالاستغفار. نركز زي ما قلت لكم ان اخر شهر يبقى اجمل شهر. عشان العبرة بالخواتيم. القضية التانية بقى زي ما النبي قال بين رجب وشعبان انا بقول لكم ليه علو الهمة في شعبان ابطال شعبان ابطال شعبان ليه البطولة في شعبان شعبان شهر عايز بطولة اه عايز
بطولة ليه؟ عشان بين رجب ورمضان. يعني ايه؟ يعني بعد رمضان. يعني ايه بعد رمضان؟ يعني شعبان قنطرة رمضان يا جماعة. شعبان هو القنطرة الى رمضان على قد ما شعبان بروفة رمضان. شعبان المعسكر التدريبي على رمضان. شعبان التأهيل لرمضان. شعبان العربية بتاعتك اللي انت
تسافر فيها بلد تانية ولازم تكشف على الزيت وتغير على كل قطع غيارها. شعبان التشييك على رمضان. اللي هيجتهد في شعبان هيجتهد في رمضان بازن الله سبحانه وتعالى. اللي في شعبان هيتعود على كل العبادات بتاعة رمضان بازن الله سبحانه وتعالى. عشان كده النبي عليه الصلاة والسلام قال لك ذاك شهر ذاك شهر. فان زاك ده يعني حاجة عالية قوي
السلف سموه شهر القراء لانه كانوا بيقرأوا فيه القرآن السلف كانوا يراجعوا فيه القرآن عشان يدخل رمضان وهو حافز القرآن من صدره. يتلوه من صدره. السلف سموه شهر الزكاة. لانه قال لك ازاي؟ في رمضان الفقير
عايز ياكل وعايز يصرف انا ادي له الزكاة من شعبان عشان افرغه من مشاكل الدنيا من شعبان يدخل رمضان فاضل العبادة. فكرة يا جماعة مش اللي ما يرضاش يطلع زكاته غير في رمضان. النبي عليه الصلاة والسلام كان بيصوم شعبان كله. بين رجب ورمضان. ايه الخطورة هنا؟ الخطورة ان يقول لك الغريق لما بيجي يموت ربنا
عافنا وعاف المسلمين اجمعين. بيقول لك بيضرب في ايده اي حاجة عشان كده يقول لك وانت بتنقز غريق خد بالك. دايما يقول لك جه ينقزه قام شده مغرقه معه جويونكو قام واحد تالت جه ينقزهم قاموا شادينهم غرقانينهم ليه ؟ لان الغريق قوة قبضته وهو بيموت بتبقى بيقول لك الضربة اللي بيضربها وهو بيموت
اقوى من اقوى ضربة يقدر يضربها في حياته ستة وتلاتين ضعف. لانه بيموت فجايب بقى قوات قوة رهيبة. الشيطان الوقتي بيغرق الشياطنة تصفد في رمضان فانت الوقت الشيطان عايز يوقعك في حاجة قبل ما يصفط فالشيطان بيضرب الوقت ضربة الغريق بقى. عايز يوقع بينك وبين مراتك. عايز يعمل لك
مشاكل عايز يحرق لك دمك يدخلك في سكة من سكك السياسة. الضلمة بقى اللي هي الناس قاعدة تتكلم ليل نهار وخلاص يا عم ماشي كله قد جعل الله لكل شيء قدرا. المهم
نتوهك رمضان. انه يدعى لك رمضان. باسم اي حاجة. يحرق دمك باي حاجة يدخلك في اي سكة جانبية تتوهك عن العبادة. وهذا وقت العبادة. ولم تنصلح مصر الا بالعبادة ولن تنصلح الامة الا بالعبادة. العبادة ده اللي فاهم قرآن وصلنا هو اللي بيقول كده
العبادة والازمات اللي بتحصل دلوقتي في البلد من اهم من اهم حكم الله فيها ان يقول الناس يا الله! يا رب وهم يعبدون الله بقلب متوجه الى الله. فيفرج الله الكرب العبادة يا جماعة. احنا في شهور العبادة ما تنشغلوش يا جماعة عن العبادة دلوقتي باي
الدنيا هتمشي والازمات هتفرج بازن الله سبحانه وتعالى. ولا ننشغل. عبادة ربنا هي اللي هيفرج علينا بسببها. والله العظيم. انما مجادلات وكلام نقطة الجدل ونحرم العمل والعياذ بالله. يبقى ازا
شعبان ده قنطرة رمضان. ده الاستعداد لرمضان. ما وحشكيش رمضان. انا وحشني رمضان واحشني رمضان. يعني وانا مع دكتور عبدالرحمن الصاوي امبارح في الدرس بتاعه كان بيتكلم عن شوقه الى رمضان. قلت يا سيدي يا سيدي حبايب رمضان بقى
رمضان بتاع المحبين بقى وحشني بقى القيام. وحشني التراويح. وحشني الناس مع القرآن كله في الصلاة. وحشني الاعتكاف بقى اقعد ليل نهار في بيت ربنا ما ورايش غير يا رب. وحشني ان انا انزل للشباب على القهاوي بعد التراويح. هيقول لهم انتم بتعملوا ايه في رمضان الكلام ده؟ تعالوا على بيت ربنا. نتهجد مع بعض ولا
وحشني بقى وحشني الصيام. وحشني بقى قبل الفطار بقى وانت رافع ايدك وبتقول يا رب وحشنا رمضان يا جماعة. وحشتنا يا رب. وحشتنا عبادتك من غير ضغوط دنيا ومسئوليات دنيا وهموم دنيا. ما وحشكيش رمضان. ما وحشكش رمضان بين رجب ورمضان
رمضان ده شعبان يبقى ده قنطرة رمضان. اللي انت عايز تعمله في رمضان اعمله في شعبان تلاقيه اسهل ما يكون في رمضان بازن الله سبحانه وتعالى. النقطة آآ شعبان انا عايز علو همة ليه عايز ابطال ليه كمان احنا قلنا لان انما الاعمال بالخواتيم ده خاتمة السنة وقلنا ترفع فيه الاعمال الى الله اتكسف من ربنا
وقلنا الاعمال الصالحة هتترفع. سل الله القبول. وايه ارجى عمل؟ الحق اعمل عمل يبقى ارجى عمل. وقلنا الاعمال السيئة هتترفع. سل الله التوبة والاستغفار رقم تلاتة قلنا بين رجب ورمضان تالت سبب لعلو الهمة في شعبان. ان هو قنطرة لرمضان. رابع سبب قلنا ان الشيطان بيحاول انه يضرب
ضربة الموت في شعبان عشان يضيع عليك رمضان. خامس سبب قلنا ان ذاك شهر علو الهمة السلف فيه. سموه شهر القراء وشهر سادس سبب لعلو الهمة ان شعبان نموزج مصغر ها للايه
نموذج مصغر لايه للعرض على الله نموذج مصغر للعرض على الله. ازاي؟ يا جماعة ما العرض على الله ان انا داخل بصحيفتي ويعرض قلبي. قلبي يعرض تبلى يوم تبلى السرائر. قلبي يكشف بقى ويعرض. بما فيه من خير وشر بما فيه من طهارة. والعياذ بالله
ويعني شهوات وشبهات وتعرض صحيفتي. هو ده شعبان. ليلة النصف من شعبان ازا كان ليلة النصف من شعبان اطلع الله للارض. اطلع الله ها ويدع اهل الحقد بحقدهم ده. فيغفر لكل آآ مسلم الا لمشرك لكل
الا لمشرك او مشاحن الحاجات دي كلها جوة القلب. الحاجات دي كلها جوة القلب. يبقى ازا ليلة النصف من شعبان ده عرض قلوب على الله. تعرض القلوب على الله قلبك هيتعرض بعد خمستاشر يوم
قلبك هيتعرض بعد خمستاشر يوم انت قلبك جاهز للعرض على الله؟ قلبك سيعرض بعد خمستاشر ليلة. يبقى الخمستاشر ليلة دول تجتهد في القيام عشان عشان تطهر قلبك قد ايه؟ قلبك هيعرض بعد خمستاشر يوم
الصيام في يوم عشان قلبك يتطهر قد ايه قلبك هيعرض هيعرض بالشهوات اللي فيه دي ازاي والشبهات اللي فيه دي ازاي ؟ والغفلة اللي في دي ازاي ؟ يبقى بالزات اول خمستاشر يوم في شعبان دول ما قبل العرض
والله قلوبنا ستعرض على الله. طب والحاجة التانية رفع الاعمال الى الله؟ صاحبة السنة اللي فاتت بتترفع الى الله يبقى رفع عرض صحيفة وعرض قلب. هو ده العرض على الله
بس عرض مصغر. يبقى انت كل شعبان بتعرض على الله انت الوقتي وجل قلبك من العرض على الله ايه؟ لو قلبك مش وجل يبقى انت قلبك مش وجل من العرض النهائي. ما هو ده هو ده. ربنا سبحانه وتعالى من هيبة
موقف العرض الرهيب رحمنا وخلى لنا نمازج مصغرة منه عشان نتأهل له. نتأهل له. يبقى لانه تعرض فيه الاعمال على الله. لماذا افتح له الهمم من شعبان عشان ليلة النصف من شعبان. عشان ليلة النصف من شعبان قال رسول الله صلى الله عليه وسلم اذا كان ليلة النصف من شعبان اطلع الله الى خلقه
اغفر للمؤمنين ويملي للكافرين ويدعو اهل الحقد بحضهم. ها فيغفر لكل نفس الا الا انسان في قلبه شحناء الا انسان في قلبه شحناء او شرك الشرك ده والعياز بالله بقى ما سوى الله. شحناء يبقى الشرك ده الصلة بغير الله. ها والشحناء فساد. الشرك فساد العلاقة مع الخالق. والشحناء فساد
العلاقة مع المخلوق. يبقى شعبان شهر المصالحة يبقى قبل ليلة النص من شعبان لازم نتصالح الجماعات الاسلامية اللي بيتشحنوا مع بعض. الدعوات اللي متشاكلة مع بعض. لو داعية بينه وبين حد من اخوانه مشاكل
لو انت بينك وبين حد من اصحابك ولا انت بينك وبين حد من اخواتك مشاكل. ولا جيرانك ولا اللي بيتشاكلوا مع بعض طول ما هم ماشيين في الشوارع ما بين سواقين عربيات وبعض وداير
كلمة وده ولا في محطات البنزين نحذر بقى. نحذر في شعبان. لان الشحناء شعبان شهر المغفرة او الخزلان. شهر المغفرة الحرمان. يبقى اذا شعبان شهر الاخوة والتصافي والتواصل والتصالح وعودة العلاقات. عشان الامة تقوى. يا ابني عشان جنة ونار
عايشين جنة ونار احنا بنتعامل مع عملية التوحد بين فصائل العمل الاسلامي والتواصل والتنسيق على ان عشان عزة الاسلام والعلمانيين توحدوا واهل الكفء يا بني هنروح اهمم لو ما حطناش ايدنا في ايد بعض
يا ابني مسلسل في النار والعياذ بالله ان لم ان لم نتراحم ونتغافر ونتسامح ونتواصل وننسق ونتعاون ونتكامل ده قضية من اخطر قضايا الدين. قضية عقائدية اعتقادية يا جماعة. قضية من اخطر قضايا الدين. زي عقيدتك في اللي عقيدتك في اخوك
زي كيف تتعامل مع الله كيف تتعامل مع اخوك. دي قضية من القضايا اللي بيترتب عليها نتائج خطيرة جدا. الدرس الوقت مر بنا. والوقت آآ يعني راح مننا يعني الموضوع زي ما قلت لكم يا اخواني موضوع خطير جدا جدا جدا. كفور الاخشيدي بقى ملك مصر وسودان بقى يعني
اه اه بيطبخ وبياكل النهاردة فراخ وبكرة لحمة دي كانت همته كده ودي كانت همته كده. ده كان عنده ده كان عبد. ولكن همم. همم همم ونوايا كل حاجة لها ابطال. مين ابطال شعبان؟ هو شعبان عايز ابطال! هو شعبان عايز علو همة! اه ليه بقى؟ لانكم عايزين الناس تعبد اربعة وعشرين ساعة وخلاص؟ لأ مش كده
لان الاعمال بالخواتيم هننهي شعبان بايه؟ لان ترفع فيه الاعمال الى الله ذنوبك ده هترفع ازاي وحسناتك دي هتقبل ولا لأ وايه ارجى عمل التوصيات العملية ركزوا في الصيام يا جماعة بكرة الاتنين يبقى نتسحر ونبدأ من اول بكرة بفضل الله
كأنها متقشرة لنا كده. ها تاني حاجة ركز في ارجى عمل هيرفع الى الله عنك. يبقى الفترة دي ركز. الصيام مسلا ارجى عمل. الاستغفار ارجى عمل ايه بقى ارجى عمل لازم يبقى فيه ارجى عمل. رقم تلاتة ركزوا في التوبة قبل رفع الاعمال الى الله. كسرة الاستغفار كسرة ركعات التوبة الى الله. نشوف
اشد زنب ونبدأ نتوب الى الله منه. ونبدأ آآ نتوب الى الله منه. انما الاعمال بالخواتيم. احذروا واجتهدوا في شعبان. ترفع فيه الاعمال الى الله. اجتهدوا في شعبان يغفل عنه الناس واللي بيعبد وقت الغفلة ثوابه مضاعف. اجتهدوا في شعبان ذاك شهر علو الهمة فيه. اجتهدوا في شعبان
رجب ورمضان بيوصل لرمضان. والشيطان بيخطط لك خطط له. اجتهدوا فيه. شعبان نموزج مصغر للعرض على الله. اجتهدوا في شعبان وليلة النصف من شعبان ليلة خطيرة ربنا هيطلع على قلبك فيها وعلى قلبك فيها. يا ترى هنجتهد عشان قلوبنا
تليق بنظر الله لعل ربنا يطلع يجد قلوب طاهرة فينظر لنا نظرة رحمة. اللهم بارك لنا في شعبان. اللهم بارك لنا في شعبان اللهم اعنا فيه على الصيام وعلى القيام. اللهم تب علينا توبة نصوحا قبل رفع الاعمال يا رب العالمين. اللهم يا رب
انا امح كل معصية في صحائفنا يا رب. اعف عنا يا رب اعف عنا وبلغنا رمضان. واجعلنا فيه من الفائزين انك ولي ذلك والقادر عليه. ان شاء الله بازن الله درس الجمعة اللي جاية في مسجد السلام في المنصورة الدرس الاسبوعي. غالبا هيبقى وما ادراك ما رمضان
والفترة الجاية بقى يبقى الكلام بتاعنا وما ادراك ما رمضان وكيف نستعد لرمضان. سبحانك اللهم وبحمدك اشهد ان لا اله الا انت استغفرك واتوب اليك. وجزاكم الله خيرا لا